เขื่อนอุบลรัตน์เร่งปล่อยน้ำบรรเทาแล้ง เน้นปลูกพืชใช้น้ำน้อยเท่านั้น
เมื่อวันที่ 21 ก.พ. นายทรงวุฒิ กิจวรวุฒิ ผอ. โครงการส่งน้ำและบำรุงรักษาหนองหวาย อ.น้ำพอง จ.ขอนแก่น เปิดเผยว่า เนื่องจากทางเขื่อนอุบลรัตน์ และโครงการส่งน้ำและบำรุงรักษาหนองหวาย ได้รับการร้องขอจากประชาชนที่อยู่รอบเขื่อน รวมทั้งจังหวัดตอนล่างเขื่อน ทั้ง จ.มหาสารคาม จ.ร้อยเอ็ดว่า ขณะนี้ได้รับผลกระทบ น้ำดิบตามแหล่งน้ำธรรมชาติที่นำมาใช้ผลิตน้ำประปา ปริมาณน้ำมีไม่เพียงพอ ขอให้เร่งส่งน้ำเข้าสู่แหล่งน้ำตามหมู่บ้าน ชุมชนต่างๆ ด้วย จึงทำหนังสือถึง ผอ.โรงไฟฟ้าพลังน้ำภาคตะวันออกเฉียงเหนือ เขื่อนอุบลรัตน์ จ.ขอนแก่น ปรับแผนการใช้น้ำจากเดิมโครงการฯ มีแผนส่งน้ำ เริ่มวันที่ 1 มี.ค. มาเป็นวันที่ 21 ก.พ.-2 เม.ย. การใช้น้ำโดยรวมจะไม่เกินแผนการใช้น้ำ ที่กำหนดไว้ในช่วงฤดูแล้ง ปริมาณ 188.90 ล้าน ลบ.ม.,ปริมาณน้ำในเขื่อนอุบลรัตน์เหลือน้อยมาก ใช้การได้เพียง 5 เปอร์เซ็นต์เท่านั้น ทางคณะกรรมการบริหารจัดการน้ำเขื่อนอุบลรัตน์ได้ปรับแผนการใช้น้ำอย่างต่อเนื่อง และขอความร่วมมือให้ใช้น้ำอย่างประหยัด งดทำนาปรัง ให้ปลูกพืชใช้น้ำน้อยเท่านั้น นายทรงวุฒิกล่าว,จ.นครสวรรค์ ผู้สื่อข่าวรายงานว่า ชาวบ้าน ต.พนมรอก อ.ท่าตะโก จ.นครสวรรค์ จำนวน 5 หมู่บ้าน กว่า 2,000 ครัวเรือน ต้องรองน้ำใส่ภาชนะกักเก็บไว้อุปโภค บริโภค เนื่องจากองค์การบริหารส่วนท้องถิ่น ประกาศเปิด-ปิดน้ำประปา โดยเปิดน้ำประปาช่วงเวลา 05.00-20.00 น. เนื่องจากเริ่มประสบปัญหาภัยแล้งอย่างหนัก แหล่งน้ำดิบที่ไว้ทำน้ำประปาอุปโภค-บริโภคในพื้นที่เหลือน้อย,นางพีระจิตร จันทรวรชาต นายก อบต.พนมรอก เปิดเผยว่า แหล่งน้ำดิบที่กักเก็บไว้ใช้ในพื้นที่อาจจะหมดลงในเร็วๆนี้ ซึ่งจะส่งผลกระทบต่อชาวบ้านกว่า 14 หมู่บ้านอย่างแน่นอน จึงต้องประกาศเปิด-ปิดน้ำประปา เป็นเวลาและขอให้ชาวบ้านช่วยกัน ประหยัดน้ำให้มากที่สุดเพื่อให้พ้นฤดูแล้งนี้ไปได้ หากจำเป็นจริงๆ ทาง อบต.จะต้องสูบน้ำจากบึงบอระเพ็ด ที่อยู่ห่างออกไปเกือบ 10 กม.เพื่อนำมาอุปโภค-บริโภคให้ชาวบ้านใช้ต่อไป ขณะเดียวกัน จะมีรถน้ำไปส่งให้ชาวบ้านที่ร้องขอน้ำเข้ามาตลอดเวลา.
ปริมาณน้ำในเขื่อนอุบลรัตน์เหลือน้อยมาก ใช้การได้เพียง 5 เปอร์เซ็นต์เท่านั้น ทางคณะกรรมการบริหารจัดการน้ำเขื่อนอุบลรัตน์ได้ปรับแผนการใช้น้ำอย่างต่อเนื่อง 
ภัยแล้ง,เขื่อนอุบลรัตน์,ปริมาณน้ำ,การบริหารจัดการน้ำ,ทำนาปรัง,ข่าวทั่วไป